CELEX: 31989R0380
Language: el
Date: 1989-02-15 00:00:00
Title: Κανονισμός (ΕΟΚ) αριθ. 380/89 της επιτροπής της 15ης Φεβρουαρίου 1989 για κατάργηση των κανονισμών (ΕΟΚ) αριθ. 3935/88 και 3936/88 για τον καθορισμό του επιπέδου των ποσοτικών περιορισμών κατά την εισαγωγή στην Πορτογαλία ορισμένων οπωροκηπευτικών που προέρχονται από τρίτες χώρες και από τις Καναρίους Νήσους

Avis juridique important

|

31989R0380

Κανονισμός (ΕΟΚ) αριθ. 380/89 της επιτροπής της 15ης Φεβρουαρίου 1989 για κατάργηση των κανονισμών (ΕΟΚ) αριθ. 3935/88 και 3936/88 για τον καθορισμό του επιπέδου των ποσοτικών περιορισμών κατά την εισαγωγή στην Πορτογαλία ορισμένων οπωροκηπευτικών που προέρχονται από τρίτες χώρες και από τις Καναρίους Νήσους  

Επίσημη Εφημερίδα αριθ. L 044 της 16/02/1989 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 380/89 ΤΗΣ ΕΠΙΤΡΟΠΗΣ  της 15ης Φεβρουαρίου 1989  για κατάργηση των κανονισμών (ΕΟΚ) αριθ. 3935/88 και 3936/88 για τον καθορισμό του επιπέδου των ποσοτικών περιορισμών κατά την εισαγωγή στην Πορτογαλία ορισμένων οπωροκηπευτικών που προέρχονται από τρίτες χώρες και από τις Καναρίους Νήσους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των λεπτομερειών των ποσοτικών περιορισμών κατά την εισαγωγή στην Πορτογαλία προελεύσεως τρίτων χωρών και ορισμένων γεωργικών προϊόντων που υπάγονται στο καθεστώς σταδιακής μεταβάσεως (1), όπως τροποποιήθηκε από τον κανονισμό (ΕΟΚ) αριθ. 222/88 (2), και ιδίως το άρθρο 3 παράγραφος 1,  τον κανονισμό (ΕΟΚ) αριθ. 502/86 του Συμβουλίου της 25ης Φεβρουαρίου 1986 για τον καθορισμό των λεπτομερειών των ποσοτικών περιορισμών κατά την εισαγωγή στην Πορτογαλία ορισμένων προϊόντων που προέρχονται από τις Καναρίους Νήσους (3), και ιδίως το άρθρο 3,  ότι οι κανονισμοί (ΕΟΚ) αριθ. 3935/88 (4) και 3936/88 (5) της 16ης Δεκεμβρίου 1988 καθόρισαν το επίπεδο των ποσοτικών περιορισμών ορισμένων οπωροκηπευτικών που προέρχονται από τρίτες χώρες και των ποσοστώσεων ορισμένων οπωρών που προέρχονται από τις Καναρίους Νήσους και εφαρμόζονται κατά την εισαγωγή στην Πορτογαλία κατά τη διάρκεια του έτους 1989· ότι εφεξής, οι πορτογαλικές αρχές αποφάσισαν στα πλαίσια των μέτρων οικονομικής πολιτικής να καταργήσουν όλους τους περιορισμούς που ισχύουν ακόμη στον τομέα των οπωροκηπευτικών και συνεπώς θα πρέπει να καταργηθούν οι δύο προαναφερθέντες κανονισμοί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 3935/88 και 3936/88 καταργούνται.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 367 της 31. 12. 1985, σ. 23.  (2) ΕΕ αριθ. L 28 της 1. 2. 1988, σ. 49.  (3) ΕΕ αριθ. L 54 της 1. 3. 1986, σ. 49.  (4) ΕΕ αριθ. L 348 της 17. 12. 1988, σ. 24.  (5) ΕΕ αριθ. L 348 της 17. 12. 1988, σ. 27.